**DISPOZIȚIA NR. 44**

Din 28.02.2019

PRIVIND DELEGAREA EXERCITĂRII UNOR ATRIBUȚII DOMNULUI KELEMEN DEINES VICEPRIMARUL COMUNEI CAȚA, JUDEȚUL BRAȘOV

Primarul Comunei Cața, domnul VOCILĂ Gheorghe,

În baza HCL nr. 29/ 24.11.2016 privind alegerea domnului KELEMEN Deines în calitate de viceprimar al comunei Cața;

Având în vedere Dispoziția cu nr. 48/28.02.2018 privind delegarea de sarcini de serviciu viceprimarului Comunei Cața, domnul Kelemen Deines ;

În conformitate cu prevederile:

* Ordinului Ministerului Agriculturii și Dezvoltării Rurale nr. 69/25.01.2019 privind stabilirea modalității de coordonare a implementării schemelor de plăți directe și a ajutoarelor naționale tranzitorii care se aplică în agricultură, la nivelul Ministerului Agriculturii și Dezvoltării Rurale și al Agenției de Plăți și Intervenție pentru Agricultură;
* art. 18 alin. (1) din Legea nr. 393/2004 privind Statutul alesilor locali, republicată, cu modificările și completările ulterioare;

În temeiul art. 57, alin. (2), art. 68 alin. (1), art. 115 alin. (1) lit. a) din Legea nr. 215/2001 privind administrația publică locală, republicată, cu modificările și completările ulterioare;

DISPUNE:

**ART. 1** Începând cu data de 01.03.2019, se deleagă semnarea contractelor de închiriere și de concesionare cu privire la pajiști și pășuni, respective a adeverințelor ce se vor emite în vederea obținerii subvențiilor din partea Agenției de Plăți și Intervenție pentru Agricultură, domnului KELEMEN Deines, viceprimarul Comunei Cața, care le va semna în numele primarului Comunei Cața, domnul VOCILĂ Gheorghe.

**ART. 2** Pentru exercitarea corespunzătoare a atributiilor prevăzute la art. 1, domnul KELEMEN Deines, viceprimarul Comunei Cața, colaborează cu toate compartimentele institutiei, care îi vor asigura sprijinul necesar.

**ART. 3** Începând cu data de 01.03.2019, își încetează aplicabilitatea Dispoziția cu nr. 48/28.02.2018.

**ART. 4** Prevederile prezentei dispozitii vor fi communicate de către secretarul Comunei Cața   
domnului KELEMEN Deines, viceprimarul Comunei Cața și Institutiei Prefectului - Judetului Brașov.

PRIMAR, SECRETAR,

Vocilă Gheorghe Guignard Roxana